Veļko Paunovičs

Veļko Paunovičs (; dzimis  Strumicā) ir serbu futbola treneris un bijušais futbolists. Spēlējis uzbrūkošā pussarga un uzbrucēja pozīcijās, aizvadījis divas spēles Serbijas un Melnkalnes izlasē. Lielāko karjeras daļu aizvadījis Spānijā, ir arī Spānijas pilsonība. Pārstāvējis arī Belgradas "Partizan", kā arī Vācijas, Krievijas un ASV klubus. Kopš 2025. gada oktobra ir Serbijas futbola izlases galvenais treneris.

 Futbolista karjera 
Spēlētāja karjeru sāka Partizan, pieaugušo līmenī debitējot 17 gadu vecumā. 1995. gadā parakstīja līgumu ar Spānijas klubu Madrides "Atletico". Sākumā tika izīrēts uz  Otrās divīzijas klubu CA Marbella, spēlējis arī Madrides "Atletico" dublieru komandā. Uz īres līguma pamata pārstāvējis Mallorca un Real Oviedo klubus. Ar Mallorca 1998.—1999. gada sezonā sasniedza UEFA Kausu ieguvēju kausa finālu. Vēlāk ir spelējis arī citos Spānijas klubos: Tenerife, Getafe un Almería. Karjeras laikā dažādos klubos Spānijas spēcīgākajā līgā La Liga nospēlējis 212 spēles un guvis 38 vārtus.

2005. gadā aizvadīja sešas spēles Vācijas Bundeslīgā, pārstāvot Hannover 96. 2007. gadā spēlēja Krievijas Premjerlīgas klubā Kazaņas "Rubin". 2008. gadā atgriezās "Partizan" komandā. Karjeru noslēdza 2011. gadā MLS klubā Filadelfijas "Union".

Paunovičs ir aizvadījis divas spēles Serbijas un Melnkalnes izlasē. Pirmā spēle izlasē bija  pret Meksiku. Otrajā spēlē 2004. gada aprīlī pret Ziemeļīriju guva vārtus.

 Trenera karjera 
Paunovičs ieguva UEFA Pro trenera licenci un sporta vadības grādu Spānijas Futbola federācijā. Deviņus mēnešus viņš bija UEFA Čempionu līgas analītiķis RTVE televīzijā Spānijā. Trenera karjeru sāka ar Serbijas jauniešu izlasēm, vadot U-18, U-19 un U-20 komandas. 2015. gadā ieguva FIFA U20 Pasaules kausu.

 Paunovičs kļuva par MLS kluba Čikāgas "Fire" galveno treneri. 2017. gadā viņš aizveda komandu līdz izslēgšanas spēlēm, kas notika ar klubu pirmo reizi piecu gadu laikā. Tajā pašā gadā MLS Visu zvaigžņu spēlē viņš vadīja MLS zvaigžņu izlasi pret Madrides "Real". Viņa vadībā komanda sasniedza ASV atklātā kausa pusfinālu 2016. un 2018. gadā. Čikāgas klubā strādāja līdz 2019. gada novembrim.

2020. gada augustā kļuva par Anglijas otrās spēcīgākās līgas Championship kluba Reading galveno treneri. 2020. gada septembrī atzīts par līgas labāko treneri. 2022. gada februārī pēc abpusējas vienošanās atstāja Reading. Karjeras turpinājumā strādāja Meksikā, vadot Guadalajara un Tigres UANL komandas.

2025. gada martā atgriezās savā bijušajā klubā Real Oviedo, kļūstot par tā galveno treneri. Viņa vadībā komanda ieguva trešo vietu Spānijas Otrajā divīzijā un vēlāk uzvarēja pārspēlēs, izcīnot vietu Pirmajā divīzijā (La Liga). Tomēr nākamās sezonas sākums La Liga nebija sekmīgs, un , komandai atrodoties izkrišanas zonā, Paunovičs tika atbrīvots no amata.

 Serbijas Futbola asociācija apstiprināja Paunoviču par Serbijas futbola izlases galveno treneri.

 Atsauces 

 Ārējās saites 

Kategorija:1977. gadā dzimušie
Kategorija:Ziemeļmaķedonijā dzimušie
Kategorija:Dienvidslāvijas futbolisti
Kategorija:Serbijas futbolisti
Kategorija:FK Partizan spēlētāji
Kategorija:Madrides "Atletico" spēlētāji
Kategorija:RCD Mallorca spēlētāji
Kategorija:Real Oviedo spēlētāji
Kategorija:Getafe CF spēlētāji
Kategorija:UD Almería spēlētāji
Kategorija:Hannover 96 spēlētāji
Kategorija:Kazaņas "Rubin" spēlētāji
Kategorija:Filadelfijas "Union" spēlētāji
Kategorija:Serbijas futbola treneri
Kategorija:Serbijas futbola izlases treneri